Diari Oficial de la Generalitat Valenciana


Sumari del DOGV 4274, del 19-06-2002 (2002/6351)

Informació pública de la Resolució del director general de Comerç i Consum, de data 27 de maig de 2002, per la qual s'aprova la modificació de la tarifa de subministrament domiciliari d'aigua a Massalfassar i P.I. Mediterráneo.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4274

Data del DOGV
:   19-06-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/6351


Organisme emissor
:   Omnium Iberico, SA

Tipus de document
:   Anunci

Informació pública de la Resolució del director general de Comerç i Consum, de data 27 de maig de 2002, per la qual s'aprova la modificació de la tarifa de subministrament domiciliari d'aigua a Massalfassar i P.I. Mediterráneo. [2002/M6351]
  
Expedient: 597147/122001.
  
Vist l'expedient tramitat a sol·licitud d'Omnium Ibérico, SA per a la modificació de tarifa de subministrament domiciliari d'aigua a Massalfassar i P.I. Mediterráneo.
  
Vist que figura incorporat al dit expedient l'informe favorable del Ple de l'Ajuntament, de data 13 de desembre de 2001. El Gabinet Tècnic de Preus emet informe desfavorable pels motius més endavant indicats, havent-se pronunciat en igual sentit la Comissió de Preus de la Generalitat Valenciana en la sessió del dia 20 de maig de 2002.
  
Vist que els motius pels quals desestima la tarifa són:
  
- Fort increment en els costes de conservació i manteniment.
  
- Es carrega l'impost sobre el valor afegit de la compra d'aigua a costs del servici.
  
- Compensació per major ingrés extraordinari en l'exercici 2001.
  
- El resultat en 2001 equival al 29,5% sobre costs, molt superior a l'acceptat per la Comissió de Preus.
  
Atés que del que s'ha exposat i altres dades aportades a les actuacions és procedent desestimar la tarifa sol·licitada, de conformitat amb les normes dictades a l'efecte, sent competència del director general de Comerç i Consum l'adopció de la present resolució, en virtut de les atribucions que per a això li han sigut expressament conferides per delegació del conseller d'Indústria, Comerç i Turisme per Resolució de 4 d'abril de 1991.
  
Vists el Decret 2.226/1977 de 27 d'agost, l'Orde del Ministeri de l'Interior de 30 de setembre de 1977, el Reial Decret 2.695, de 28 d'octubre de 1977, en relació amb el que disposa el Reial Decret 2.310/1982, de 24 de juliol, i decrets a l'efecte de 5 d'octubre de 1982, publicats en el Diari Oficial de la Generalitat Valenciana de 19 d'octubre de 1982, Decret 82/1984, de 30 de juliol, i Llei 30/1985, de 2 d'agost, Reial Decret 2.028/1985, de 30 d'octubre, Resolució del conseller d'Indústria, Comerç i Turisme de 4 d'abril de 1991 i altres preceptes de general aplicació, resolc:
  
Desestimar la tarifa que se cita, per al servici de subministrament domiciliari d'aigua indicat.
  
La present resolució és definitiva en via administrativa, i s'hi podrà interposar, en el termini de dos mesos, comptats des del dia següent de la notificació, recurs contenciós administratiu davant el jutjat contenciós administratiu competent d'acord amb els criteris establits en l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 4 de juny de 2002.- El director general: Francisco Pontes Estevan.